  Виталий Пронин Таяз кӧснуналэ, 13-тӥ гудырикошконэ, Ижын ортчоз туала удмурт кар улонлы сӥзем «Гужем чупан» фестиваль. Егитъёс кырӟалозы, возьматозы видео-арт но мода.Фестиваль городлэн шораз ик, Wonderland арт-интыын радъяськоз. Усьтӥськоз со егит гожъяськисьёслэн «Ингож» альманахсылы презентациен. Кылбуръёссэ лыдӟоз одӥгез автор, Эстониысь Тарту карын дышетскись кылбурчи но критик Анастасия Шумилова. Куноос тодматскозы выль удмурт клипъёсын — соосты дасяны юрттӥз «Шунды» огазеяськон. Туала электрон гуръёссэс шудозы Post-dukes проектысь Чудья Жени но Виталий Пронин, кырӟалозы Аня Камали, Кирилл Кириллов но Peace Pu рок-группа. Mademoiselle Oudmourte агентствоысь нылъёс возьматозы УдГУ-ысь дышетскисьёслэсь но Дарали Лелилэсь этноколлекциоссэс.Туала кар культураез азинтон – удмуртлыклэн огез кулэ луись ужпумез, соин ик кар культураез азинтыны кулэ. 0+ Программа таӵе:16:00 Удмурт видео-арт но выль клипъёс адӟытон16:30 Егит писательёслэн "Ингож" альманахезлы презентация. Литературнной лыдӟонъёс: Дарали Лели (кылбуръёс - сенсация!), Анастасия Шумилова (Орлой-Тарту, Эстония), Наташа Кириллова но мукетъёсыз.17:00 Удмурт электрон гуръёс - Post-dukes проект (озьы ик адӟыны луоз Чудья Женилэсь суредам ужъёссэ)17:30 Аня Камали (выжыкылысь поп-фолк)17:50 Удмурт мода - УдГУ-ысь Исскусствоосъя но дизайнъя институт выль сузьетсэ возьматэ18:00 Bobolenin (шундыкарпи, алнаш Курт Кобейн)18:20 #Даралилавка дӥсез возьмато Mademoiselle Oudmourte модалиос18:30 Гын Sapeg (Эдэйгуртысь удмурт рэп)19:00 Peace Pu - удмурт рокез азинтӥсь группа!19:40 - ... эктонъёс, удмурт рэгги, "удмуртки, вытягивающие себя", пост-шулдыръяськонЕлена Петрова Теги: Егитъёс  